《晤秦中王山史徵君秦淮上》
清代·钱陆灿

金天醉后事纷纷，此地俄惊一见君。万里秦吴知姓字，百年坛坫共诗文。

苦将白发辞青史，只载红妆向碧云。昨日议修耆旧传，松风遗操访河汾。

作者简介：（1612—1698）江南常熟人，字尔韬，号湘灵，又号圆沙。钱谦益族子。顺治十四年举人。以奏销案黜革。好藏书，教授常州、扬州、金陵间，从游甚众，以一穷老书生为东南文坛领袖。晚年居溪山北麓，老屋三间，临街诵读，声如金石。有《调运斋诗文随刻》。又从钱谦益《列朝诗集》辑出《小传》别行，并有所是正。